|  |  |  |  |
| --- | --- | --- | --- |
|  |  |   |  |
|  |  | Statsforvaltaren i Møre og RomsdalPb 25206404 MOLDE   |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |  |
| Vår dato: |  | 18.04.2024 |  |
| Vår referanse: |  | 24/51580 - 1 |  |
| Deres dato: |  |   |  |
|  Deres referanse: |  |   |  |

# Digital kartfesting obligatorisk i ØKS fra 15. mai 2024

Vi viser til møte omkring dette med statsforvalterne 16.2.2024. Videre er næringsorganisasjonene orientert, uten at det har kommet innspill eller innvendinger fra dem.

Digital kartfesting av skogbrukstiltak, jfr. vedlagte liste, gjøres obligatorisk i ØKS ved behandling av søknad om tilskudd/refusjon av skogfond.

For ‘Gjødsling fastmark’ (Hovedkode 011) er ikke kartfesting obligatorisk i ØKS, ettersom kartfestingen av gjødsling med metode helikopter mottas av entreprenør og legges inn som eget kartlag i ØKS etter endt gjødslingssesong. For bestand som gjødsles med andre metoder enn helikopter, *skal* tiltaket kartfestes digitalt selv om det ikke står som obligatorisk i ØKS.

Endringen medfører ingen nye krav til skogeier. Digital kartfesting vil fortsatt være valgfritt (opsjon) for skogeier, men gjøres obligatorisk for kommunen ved behandling av søknader om tilskudd/skogfond i fagsystemet (ØKS). Muligheten for digital kartfesting av skogbrukstiltak, som har en geografisk plassering, ble etablert i fagsystemene ØKS og Skogfond på nett (WebSkas) i 2011. Kartløsningen ble oppgradert i 2016.

I dag blir omkring 70 % av alle skogkulturtiltak kartfestet digitalt, enten av skogeier, ved elektronisk tiltaksregistrering (andelslag m.fl.) eller av kommunen. Resten (30 %) stedfestes på papirkart eller ved stedsangivelse (bestandsnummer og lignende).

Ved å gjøre digital kartfesting obligatorisk får vi en tidsriktig og enhetlig stedfesting av de fleste skogbrukstiltak som registres for tilskudd/skogfond i fagsystemet (ØKS). Det vil bli et nyttig verktøy i fortsettelsen, både for skogeier og forvaltning.

Det innføres ikke ny funksjonalitet i kartløsningen i ØKS, og Landbruksdirektoratet legger til grunn at kommunene er kjent med og håndterer kartløsningen godt nok til at kravet om digital kartfesting kan innføres uten ekstra opplæring av kommunene. Statsforvalteren bistår og gir opplæring til de som har behov for det.

Statsforvalteren formidler videre og orienterer kommunene om endringen.

Endringen trer i kraft i ØKS fra 15. mai 2024.

Med hilsen

for Landbruksdirektoratet

|  |  |
| --- | --- |
| Per Gjellan |  |
| seniorrådgiver |  |
|  |  |

| Mottakere: |
| --- |
| Statsforvaltaren i Møre og Romsdal | ​ | ​ | ​ |
| Statsforvaltaren i Rogaland | ​ | ​ | ​ |
| Statsforvaltaren i Vestland | ​ | ​ | ​ |
| Statsforvalteren i Agder | ​ | ​ | ​ |
| Statsforvalteren i Innlandet | ​ | ​ | ​ |
| Statsforvalteren i Nordland | ​ | ​ | ​ |
| Statsforvalteren i Oslo og Viken | ​ | ​ | ​ |
| Statsforvalteren i Troms og Finnmark | ​ | ​ | ​ |
| Statsforvalteren i Trøndelag | ​ | ​ | ​ |
| Statsforvalteren i Vestfold og Telemark | ​ | ​ | ​ |

| Kopi til: |
| --- |
|   |   |   |   |

| Vedlegg: |
| --- |
| Hovedkoder med digital kartfesting |